1385 -جی ایل خرداد قیامی
1385 - جی ایل خرداد قیامی
و بو موضوع ایله باغلی او زامانین اس ام اس لر ی
حسن راشدی 1/3/1393
1385- جی هجری شمسی ایلین "خرداد قیامی " آذربایجان تاریخینده اؤزل موقعیته مالیكدیر.
بو تاریخد " ایران " آدلی دولتی قزئت ده توركلره توهین اولدوقدا بو توهینه سارسیدیجی جاواب وئره رك آذربایجان میلّتی آذربایجانین بوتون شهرلرینده آیاغا قالخیب اعتراض قیامینا باشلادی.
بو اعتراض آذربایجانین ان اؤنملی و باش شهری تانینان تبریزدن توتدو ، اورمیه ، زنجان ، اردبیل ، قوشاچای ، خوی ، مرند ، داش ماكی ، سولدوز (نقده) ، خیاو (مشكین شهر) شهرلرینده داوام ائده رك آذربایجانین كیچیك شهرلری اولان طارم ، پارسا آباد و گئرمی كیمی شهرلرینده ده ادامه تاپدی .
بو قیام یالنیز آذربایجان شهرلری دئییل تهران كیمی شهرده و ایرانین مركزی و یاریدان بلكه چوخ جمعیتینی توركلر تشكیل ائدن پایتختینده ده اؤز عكسینی تاپدی .
اوشاقلارا عاید " ایران " قزئتینده چاپ اولان حیاسیزجاسینا توركلره حؤرمت سیزلیك و " سوسك " (بؤجَك ) موضوعسو آدی آلتیندا و كاریكاتور كیمی یاییلان توهیندن سونرا او گونلرین حادثه لری ایله ایلگیلی چوخلو اس ام اس خبرلری آذربایجانلیلار آراسیندا یاییلدی ، بو اس ام اس خبرلرین بیر قیسمی ده او زامان منیم جیب تئلفونوما گلمیشدی .
جمعه گونو 22/2/1385 تاریخینده " ایران " قزئتی نین اوشاقلارا عاید اؤزل بؤلومونده و " چه كنیم سوسكها سوسكمان نكنند = بؤجكلر بیزی بؤجك ائتمه مك اوچون نه ائتمه لییك؟ " آدی آلتیندا توركلره توهین اولدوقدان سونرا ، آذربایجان اؤیرنجیلری و مدنی فعاللار اعتراض عنوانیندا بو توهینه تپكی گؤستردیلر و عمومی اعتراض قیاملاری آذربایجان شهرلرینده باشلاندی.
بو اعتراضلارین بیر سیراسی خبر كیمی SMS یولو ایله دوست و تانیشلارا گونده ریله رك منه ده گلیردی كی ، او زامانین اس ام اس لریندن بیر سیراسینی تاریخ و بعضی لری نین حتی ساعاتلاری ایله بیرلیكده یادداشت ائتدیگیمدن بورادا گتیریرم ، بو اس ام اس لر كیمین طرفیندن منه گونده ریلیردی چوخونو بیلمیردیم ، آمما آمار باخیمدان تظاهرات ائدنلرین و یا باشقا موضوعلارین حقیقت اولدوغو و یا حقیقته داها یاخین اولدوغونو گؤستریردی :
شنبه دن دوز گونونه قدر 23 / 2 /1385 الی 25/ 2 / 1385
تبریزین " سهند " بیلیم یوردوندا ظاهرا صنفی ایستَك لره گؤره اؤیرنجیلر اوروج اعتصابی ( اعتصاب غذا) ائتمیش و یئمك یئمكدن امتناع ائتمیشلر ، لاكین الكترونیكی سایتلارین بعضی لری یازمیشدیر:
" اعتصاب غذای دانشجویان دانشگاه سهند در ارتباط با مسائل قومی است "
سه شنبه 26 / 2/ 1385
تبریز بیلیم یوردو تورك اؤیرنجیلری " ایران " قزئتی نین توركلره اهانت ائتدیگینه گؤره بیر توپلانتی دا اؤز اعتراضلارینی تبریز دانشگاهی نین ایچینده گؤسترمیشلر ، اس ام اس خبرلرینه اساسا بو اعتراض دا 6000-7000 اؤیرنجی اشتراك ائتمیشدیر .
چهار شنبه 27 / 2 / 1385
تبریز بیلیم یوردو تورك اؤیرنجیلری تبریز دانشگاهی نین ائشیگی و بو دانشگاهین قاباغیندا توپلاناراق " ایران " قزئتی نین توركلره قارشی اهانتینه اعتراض ائده رك بو قزئتین باغلانماسینی ایسته میشلر، خبرلره گؤره بو اعتراض دا 10000 اؤیرنجی اشتراك ائتمیشدیر .
چهار شنبه 27 /2/ 1385
تهران بیلیم یوردونون تورك اؤیرنجیلری بو گون ساعات 12:30 دا تهران دانشگاهی قاباغیندا توپلانمیش و " ایران " قزئتی نین توهینینه اعتراض ائتمیشلر لاكین پولیس قوه لری اؤیرنجیلری دانشگاه ایچینه سوروكله میش و ائشیكدن گلیب اعتراضا قوشولان تورك اؤیرنجیلرین قاباغینی آلمیشدیر . بو اعتراضا 400 - 500 اؤیرنجی قاتیلا بیلمیشدیر .
چهار شنبه 27 / 2 / 1385
" اردبیل بیلیم یوردو" ندا 1000 نفر اؤیرنجی " ایران " روزنامه سینه اعتراض عنوانیندا توپلانمیشلار، عین حالدا تهران بیلیم یوردلاری تورك اؤیرنجی لری اعلام ائتمیشلر كی، اگر " ایران " روزنامه سی مسئولو توركلره ائتدیكلری اهانته گؤره معذرت ایسته مزسه ، " پلی تكنیك " و یا " علم و صنعت " دانشگاهیندا اعتراض اولاجاق !
چهار شنبه 27 / 2 / 1385
اورمیه مطبوعات دكه لری " ایران " روزنامه سینه اعتراض عنوانیندا بو روزنامه نین ساتیشینی تحریم ائتمیشلر . قرار اوزره پنجشنبه 28 / 2 / 85 تاریخینده "اورمیه آزاد بیلیم یوردو " نون " سما Sema - " واحدینده ساعات 11 ده ایران روزنامه سی علیهینه تحصّن اولاجاق
چهار شنبه 27 / 2 / 1385
اورمیه ده تحصّن لر گلن هفته ده داوام ائده جك ، اورمیه لیلر خردادین ایكی سینده اورمیه شهرینده " ایران " روزنامه سی نماینده لیگی قاباغیندا اعتراض عنوانینندا توپلاناجاقلار
پنجشنبه 28 / 2 /1385
اورمیه و نقده شهرلرینده " ایران " روزنامه سینه اعتراض داوام ائده جك ، عین حالدا " سهند " دانشگاهیندا " ایران " روزنامه سی علیهینه شنبه گونو 30 / 2/ 85 ده اعتراض اولاجاق
جمعه 29 / 2 / 1385
" ایران " روزنامه سی اؤزل سایی: " دو بار از آذری ها عذر خواسته ایم ، دیگر كافی است نه توقیف روزنامه و نه محاكمه ای را نمی پذیریم ."
جمعه 29 / 2 / 1385
ایران روزنامه سی نین تبریز دفتری اودا چكیلدی
شنبه 30 / 2 / 1385
" ایران " روزنامه سی نین اورمیه دفتری جمعه گونو 29 /2 /85 اودا چكیلدی
شنبه 30 / 2 / 1385
اورمیه ده " ایران " روزنامه سینه اعتراض ائدنلری امنیت قوه سی عطایی خیابانیندا و ساعات 6 دا داغیتدی
شنبه 30 / 2 / 1385
خوی شهرینده و باشقا بیر نئچه شهرده میلّتچیلردن بیر تعدادی او جومله دن ابراهیم جعفرزاده توتولوبلار
شنبه 30 / 2 / 1385
ساعات 8:40 آخشام : سولدوزون وضعیتی قاریشیقدیر ، میلّت اعتراض عنوانیندا خیابانلاری باغلاییبلار ، توتوقلانانلارین سایی چوخدور
یكشنبه 31 / 2 / 1385
خالخالین آزاد دانشگاهیندا 2500 اؤیرنجی " ایران " قزئتی علیهینه تحصّن ائدیب
یكشنبه 31 / 2 / 1385
سولدوزون " سلطان " داغیندا تظاهرات اولوب ، اوچ نفر آز یاشلی یئنی یئتمه طرفیندن بیر بایراق چیخیب بو تظاهراتدا ، دولت قوه لری طرفیندن بیر نفره گولله دگیب ایكی نفر اشكنجه آلتیندا
یكشنبه 31 / 2 / 1385
" اكبر اعلمی " مجلس ده : احمدی نژادین عرضه سی یوخدور اونون روزنامه سی اهانت ائدیر
یكشنبه 31 / 2 / 1385
بو گون ساعات 12- 13 كیمی میانانین آزاد بیلیم یوردوندا اؤیرنجیلر تحصّن ائدیبلر ، سونرا ائشیگه چیخیبلار و میلّت ده اونلارا قوشولاراق فرمانداری قاباغیندا " ایران " روزنامه سی نین توهینینه اعتراض ائدیبلر
یكشنبه 31 / 2 / 1385 - ( 21 /5 / 2006)
روزنامه آفتاب یزد : دانشگاه زنجان تعطیل شد ، در صورت عدم صدور مجوز راهپیمایی جاده ترانزیت تهران - تبریز مسدود خواهد شد
یكشنبه 31 / 2 / 1385
اردبیل شهری نین " محقق اردبیلی " بیلیم یوردوندا 2000 نفرلیك اؤیرنجی تحصّنی " ایران " روزنامه سی علیهینه باشلاندی
یكشنبه 31 / 2 / 1385 - (21 / 5 / 2006)
بو گون " قوچان بیلیم یوردو " ندا ساعات 5 ده ایران روزنامه سی علیهینه اعتراض اولاجاق ، عین حالدا تهراندا میلّی فعاللار بوتون توركلری چهارشنبه گونو 3 / 3/ 85 تاریخینده تهرانین خرمشهر خیابانبندا یئرله شن " ایران " روزنامه سی دفتری قاباغیندا اعتراض توپلانتی سینا دعوت ائتدیلر
یكشنبه 31 / 2 / 1385
تبریزین " سهند " دانشگاهیندا تحصّن اولدو
یكشنبه 31 / 2 / 1385 - (21 / 5 / 2006)
فارس نیوز : دفتر روزنامه " ایران " در ارومیه به آتش كشیده شد
یكشنبه 31 / 2 / 1385
حجت الاسلام حسنی و محمد عباسپور از تحصّن سه شنبه دوم خرداد اعلام حمایت كردند ( تحصن ساعت 17:30 مقابل روزنامه " ایران ")
دو شنبه 1 / 3 / 1385 - ( 22 / may / 2006)
روزنامه شرق ص 7 ، اكبر اعلمی : دولت و سخنگوی دولت از مردم عذرخواهی كند
دو شنبه 1 / 3 / 1385
تبریزده بو گون راستا بازاردا اولان تظاهراتا مجوز وئریلیب
دو شنبه 1 / 3 / 1385 - ( 22 / may / 2006)
زنگان دا میلّت شهرین مركزی مئیدانینا توپلاشیب و شعار وئریر
دو شنبه 1 / 3 / 1385 - ( 22 / may / 2006)
ساعات 14:13
صبر تبریز لبریز شد تظاهرات آغاز شد
دو شنبه 1 / خرداد / 1385 - ( 22 / may / 2006)
ساعات 16:45
تبریزده آزی 5 مین نفر خیابانلاردا
ساعات 17:14
تبریزده میلّتین اوستونه ایستی سو و گؤز یاشاردیجی گاز بوراخیبلار
ساعات 17:29
500 نفر از دانشجویان دانشگاه اهر از روز شنبه اعتراض خودرا به روزنامه ایران ادامه می دهند ، به علت فاصله زیاد دانشگاه با شهر نیروهای دولتی اجازه ورود به شهر نمی دهند
ساعات18:26
تبریز شهری قاراباغا دؤنموش
ساعات 18:33
هم اكنون بیش از 15 هزار نفر در خیابان آبرسان و میدان ساعت به تظاهرات خونین ادامه می دهند
ساعات 18:52
بو ساعاتدا تبریزده نئچه یوز مین قهرمان میلّتیمیز خیاباندا ، دولتی سازمانلار و انتظامی قوه لر میلّته قوشولوبلار
ساعات 19:19
تبریزین بازاری بو گون كاملا باغلاندی ، تظاهراتدا نئچه یوز مین نفر اشتراك ائدیب ، 40 نفر توتولوب ، میلّت پاسگاه قاباغینا گئدیب توتولانلارین آزاد اولماسینی ایسته ییرلر
............................................................................
و چوخلو اس ام اس لر كی قیامین سونونا قدر منه گلیردی و من اونلارین هامیسینی بورادا قویماغی اویقون گؤرمورم
azb_Arab azb_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pes_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab pes_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab azb_Arab pes_Arab pes_Arab pes_Arab azb_Arab pes_Arab azb_Arab pes_Arab azb_Arab pes_Arab pes_Arab pes_Arab pes_Arab pes_Arab pes_Arab pes_Arab azb_Arab pes_Arab azb_Arab pes_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab unk azb_Arab